מורשת (יישוב קהילתי)

מוֹרֶשֶׁת הוא יישוב קהילתי דתי-לאומי במרכז הגליל בתחומי המועצה האזורית משגב המשתייך ליישובי האיחוד החקלאי, בסמוך לצומת הכבישים 784 ו-781, ולכפר כאוכב אבו אל-היג'א. נכון לשנת 2020 מתגוררות ביישוב כ-350 משפחות. ראשיתה של מורשת בגרעין של "התנועה להפצת התורה" שביקש להתיישב בגליל באמצע שנות ה-70. מכיוון שלא רצו בשיוך מפלגתי הם התאגדו דרך האיחוד החקלאי. בינואר 1979 נטען שבגרעין כ-120 משפחות. תוכנית היישוב התבססה על מוסדות חינוך ותעשייה. במרץ 1980 צוטט ישראל קניג, הממונה על מחוז הצפון במשרד הפנים שבגרעין 90 משפחות ושמקימים עבורם 30 אשקוביות. היישוב קיבל חיזוק מגרעין של דתיים לאומיים תושבי הצפון אשר חיפש מקום להתיישב בגליל במרחק נסיעה סביר מחיפה. בשנת 1991 התיישב הגרעין בחוות יבור (מחנה יקיר) וחי שם באופן זמני עד המעבר למקום הקבע הנוכחי בשנת 1996. היישוב הוקם במסגרת תוכנית המצפים ל"ייהוד הגליל", בסיועה של תנועת ההתיישבות אמנה. באתר הסמוך ליישוב הקבע התגוררו מאז ראשית שנות השמונים גרעין של כעשרות משפחות דתיות (שמכונה היום "מורשת הישנה"). רק שלוש משפחות מהגרעין המקורי עדיין מתגוררות ב"מורשת הישנה". בשנת 2026 עלה היישוב לכותרות בעקבות סרטון ויראלי שבו תועדה תושבת המקום מנסה לגרש צעירות מוסלמיות ששהו בגן ציבורי ביישוב. האירוע עורר הדים תקשורתיים ודיון ציבורי נרחב, שבו עלו טענות מצד המבקרים על גילויי גזענות ושאיפה לעליונות יהודית בקרב חלק מתושבי המקום. מערכות חינוך ביישוב מערכת חינוך דתית הכוללת מעונות, גנים ומרכז אזורי הכולל בית ספר יסודי. בגילאי תיכון לומדים רוב תלמידי היישוב במוסדות חינוך דתיים באזור: בקריית מוצקין, טבריה, מירון, שדה יעקב, בקריית שמואל, עכו, מגדל העמק, כרמיאל ומעלות ביישוב פועל סניף בני עקיבא וכן סניף תנועת עוז לילדים. מתחם בתי הכנסת בשנת 2013 נסתיימה הקמתו של מתחם בתי הכנסת ביישוב, ונערך טקס לחנוכת בתי הכנסת בהשתתפות הרב הראשי לישראל שלמה עמאר. בתי הכנסת מהווים מרכז תורני לכלל יישובי האזור, עקב שמורשת הוא היישוב הדתי היחיד במועצה האזורית משגב. בית הכנסת המרכזי, המהווה את בית הכנסת הגדול ביותר במתחם, מכיל מאות מקומות ישיבה. כחלק מהמתחם הוקמה פינת הנצחה לבתי הכנסת שנהרסו בגלל פינוי גוש קטיף, שעוצבה על ידי האומן אהרן שבו. מצפים ביישוב "מצפה הנוער" - הוקם על ידי נוער היישוב. "מצפה גבריאל" - הוקם לזכר גבריאל שירן, תושב היישוב שנהרג בתאונת דרכים בכביש שמתחת למצפה. "מצפה מיכאל" - הוקם על ידי משפחת שלומוביץ לזכר אחיו של אב המשפחה. המצפה נמצא בכניסה ליישוב והוא המצפה הראשון שהוקם ביישוב. "מצפה כלולות" - ממוקם בשלב ד' תחתון עם נוף לחיפה והקריות. "מצפה יקיר" - הוקם ביוזמת משפחת לוי ובאמצעות גיוס המונים, לזכר בנם יקיר לוי, שנפל בראשית מלחמת חרבות ברזל בקרב על מוצב פגה. קישורים חיצוניים מורשת(הקישור אינו פעיל) - אתר הבית מורשת באתר המועצה האזורית משגב "מורשת" בגליל-נט מורשת באתר הרשות לפיתוח הגליל הערות שוליים